පර්යන්ත රෝහල්, ග්‍රාමීය රෝහල්, මධ්‍යම බෙහෙත් ශාලා හා මාතෘ නිවාසවල පවත්නා සුළු අඩුපාඩුකම් නිසා බොහෝ රෝගීන් ප්‍රමාණයක් ප්‍රධාන රෝහල් කරා ඇදී එන බවත් මේ නිසා එම සෞඛ්‍ය ආයතනවල තදබදයක් ඇති වන අතර එය අවම කිරීම මේ ව්‍යාපෘතියේ අරමුණ බවත් සෞඛ්‍ය අමාත්‍යාංශය ප්‍රකාශ කරයි.මේ ආයතනවල පවතින අඩුපාඩුකම් හැකි තරම් ඉක්මණට අවසන් කරන ලෙස සෞඛ්‍ය ඇමැති මෛත්‍රීපාල සිරිසේන මහතා අඳාළ නිලධාරින්ට උපදෙස් ලබා දී තිබේ.එම සෞඛ්‍ය ආයතනවල පිහිටි සූතිකාගාර උපකරණ අඩුකම නැත්නම් එම උපකරණ පරණ වී තිබීම,‍ ගොඩනැඟිලි අලුත්වැඩියා නොකිරීම, කාණු පද්ධතිය අබලන් තත්ත්වයක පැවැතීම යනාදී සුළු අ‍ඩුපාඩුකම් නිසා‍ මේ සෞඛ්‍ය ආයතනවලින් ප්‍රතිකාර ලබාගැනීමට පැමිණෙන රෝගීන්ගේ සංඛ්‍යාව අවම වී තිබේ.